দীর্ঘ মন্তব্যের জন্য ইমতিয়ার ভাইকে ধন্যবাদ, ভুট্টোর সাথে ফালাচির ইন্টারভিঊটি আমি বেশ মন দিয়ে পড়েছি। তিনি ভুট্টোকে অনেক কঠিন প্রশ্ন করেছেন, যেমন ২৫শে মার্চ কত লোক মারা গেছে। ভূট্টো বলেছেন সে রাতে ৫০ হাজার মারা গিয়ে থাকতে পারে। ভুট্টো স্ট্যালিন এবং মাও সে তুং য়ের দোহাই দিয়ে সেই হত্যাকান্ডকে defend করার চেষ্টা করেছেন। ফালাচিও এই উত্তরে সন্তুষ্ট হয়েছেন বলে মনে হয়েছে। তিনি ভুট্টোকে তাঁর দ্বিতীয় বিয়ে নিয়েও অস্বস্তিকর প্রশ্ন করেছেন ভুট্টো সে প্রশ্নেরও সন্তোষজনক জবাব দিয়েছেন। বঙ্গবন্ধু ফালাচীকে সাক্ষাৎকারের এক পর্যায়ে তাঁর নিজের গ্রামের বাড়িতে পাকবাহিনী কি নির্যাতন চালিয়েছেন, তার বাড়িঘর জ্বালিয়ে দিয়েছে সে সব কথা বলেছেন। আর ভূট্টো তার ভুমি সংস্কারের কারণে নিজের মালিকানাধীন হাজার হাজার একর জমি দিয়ে দেওয়ার পরিকল্পনার কথা বলেছেন। এই দুটো উত্তরকে মিলিয়ে ফালাচী ভুট্টোকে অনেক বড় নেতা মনে করেছেন।